61. ΒΑΣΙΛΙΚΟΝ ΔΙΑΤΑΓΜΑ της 24/24 Απρ. 1954 Περί ισχύος διατάξεων προβλεπουσών την πρόσληψιν επί σύμβασει διερμηνέων αγγλικής γλώσσης παρά τω Υπουργείω Εθνικής Παιδείας και Θρησκευμάτων. ΄Εχοντες υπ΄ όψιν: α)τας διατάξεις του άρθρου μόνου του Νόμ.2752/1954 «περί ισχύος του Νόμ.99 /1945 «περί προσλήψεως διερμηνέων της αγγλικής γλώσσης», β)την υπ’ αριθ.121/1954 γνώμην του Ανωτάτου Συμβουλίου Δημοσίων Υπηρεσιών και γ)την υπ’ αριθ.198/1954 γνωμοδότησιν του Συμβουλίου της Επικρατείας, προτάσει των Ημετέρων επί του Συντονισμού και της Εθνικής Παιδείας και των Θρησκευμάτων Υπουργών, απεφασίσαμεν και διατάσσομεν : ΄Αρθρον μόνον.- Επαναφέρονται εν ισχύϊ ως προς το Υπουργείον Εθνικής Παιδείας και Θρησκευμάτων αι διατάξεις του Νόμ.99/1945 «περί προσλήψεως διερμηνέων της Αγγλικής γλώσσης» ως ετροποποιήθησαν υπό του άρθρ.5 παρ.1 του Α.Ν.1502/ 1950, του αριθμού των δυναμένων να προσληφθώσιν εις αυτό επί συμβάσει διερμηνέων της αγγλικής γλώσσης μειουμένου εις δύο. Εις τον αυτόν επί της Εθνικής Παιδείας και των Θρησκευμάτων Υπουργόν ανατίθεμεν την δημοσίευσιν και εκτέλεσιν του παρόντος Δ/τος. 